#  *Výbor*

*Národnej rady Slovenskej republiky*

 *pre hospodársku politiku*

 100. schôdza výboru

 Číslo: 2691 /2009- HPP

**655**

## U z n e s e n i e

**Výboru Národnej rady Slovenskej republiky**

**pre hospodársku politiku**

z 23. februára 2010

**Výbor Národnej rady Slovenskej republiky**

**pre hospodársku politiku**

prerokoval návrh poslancov NR SR Miroslava Jureňu, Mariana Záhumenského, Jozefa Ďuračku a Ľubomíra Petráka na vydanie zákona o neprimeraných podmienkach v obchodných vzťahoch medzi odberateľom a dodávateľom tovaru, ktorým sú potraviny (tlač **1379**)a

### s ú h l a s í

 s návrhom poslancov NR SR Miroslava Jureňu, Mariana Záhumenského, Jozefa Ďuračku a Ľubomíra Petráka na vydanie zákona o neprimeraných podmienkach v obchodných vzťahoch medzi odberateľom a dodávateľom tovaru, ktorým sú potraviny (tlač **1379**);

#### o d p o r ú č a

#  Národnej rade Slovenskej republiky

 poslancov NR SR Miroslava Jureňu, Mariana Záhumenského, Jozefa Ďuračku a Ľubomíra Petráka na vydanie zákona o neprimeraných podmienkach v obchodných vzťahoch medzi odberateľom a dodávateľom tovaru, ktorým sú potraviny (tlač **1379**) schváliť s pozmeňujúcimi a doplňujúcimi návrhmi;

#### p o v e r u j e

1. predsedu výboru, aby výsledky rokovania výboru v  druhom čítaní z 23. februára 2010 spolu s výsledkami rokovania ostatných výborov spracoval do písomnej spoločnej správy výborov v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a predložil ju na schválenie gestorskému výboru,
2. spoločného spravodajcu výborov **M. Kotiana (P. Pelegriniho)**, aby v súlade s § 80 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov informoval o výsledku rokovania výborov a aby odôvodnil návrh a stanovisko gestorského výboru k návrhu zákona uvedené v spoločnej správe výborov na schôdzi Národnej rady Slovenskej republiky.

 Maroš **K o n d r ó t**

 predseda výboru

Peter **P e l e g r i n i**

overovateľ výboru

## *Výbor*

*Národnej rady Slovenskej republiky*

 *pre hospodársku politiku*

Príloha

k uzneseniu č. 655

##### Z m e n y a  d o p l n k y

k  návrhu poslancov NR SR Miroslava Jureňu, Mariana Záhumenského, Jozefa Ďuračku a Ľubomíra Petráka na vydanie zákona o neprimeraných podmienkach v obchodných vzťahoch medzi odberateľom a dodávateľom tovaru, ktorým sú potraviny (tlač **1379**)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 1. V § 2 sa písmená d) až i) označujú ako písmená a) až f).

Legislatívno-technická pripomienka opravujúca nesprávne označenie písmen.

* 1. V § 4 ods. 3 písm. p) sa vypúšťa.

Písmená q) až v) sa označujú ako písmená p) až u).

Navrhuje sa vypustiť z dôvodu kontraproduktívnosti a nesúladu s cieľom zákona.

* 1. V § 4 ods. 3 písm. u) sa slová „privátnou značkou“ nahrádzajú slovami „obchodnou značkou“.

Legislatívno-technická pripomienka zjednocujúca používané pojmy.

* 1. V § 4 ods. 3 písm. v) sa slová „zmluvne ošetrené“ nahrádzajú slovami „predmetom zmluvného vzťahu“.

Legislatívno-technická pripomienka zavádzajúca všeobecne používané pojmy.

* 1. V § 10 ods. 1 sa slová „31. júna 2010“ nahrádzajú slovami „31. januára 2011“ a v § 10 ods. 2 sa slová „1. májom 2010“ nahrádzajú slovami „1. januárom 2011“.

Prechodné ustanovenie sa upravuje vo väzbe na zmenu účinnosti zákona.

* 1. V § 12 sa slová „1. mája 2010“ nahrádzajú slovami „1. januára 2011“.

Predĺženie legisvakančnej lehoty je potrebné pre poskytnutie dostatočného času, aby doterajšie zmluvné vzťahy medzi obchodníkmi a dodávateľmi mohli byť upravené podľa nového zákona.